**AGENȚIA PENTRU PROTECȚIA MEDIULUI SĂLAJ**

# DECIZIA ETAPEI DE ÎNCADRARE

**Nr. 00 data 00.00.2024**

Ca urmare a solicitării de emitere a acordului de mediu adresate de **Pol Agregate SRL,** cu sediul în jud. Sălaj, loc. Cizer, nr. 156/A, com. Cizer, înregistrată la APM Sălaj cu nr. 7185/07.09.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 28.03.2024, că proiectul: *„***Carieră Dealul Osoi 2”*,*** propus a fi amplasat în jud. Sălaj, comuna Cizer, sat Cizer, extravilan, locul numit „Osoi 2”,

***nu se supune evaluării impactului asupra mediului şi nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa nr. 2, la pct. 2, lit. a) *cariere, exploatări miniere de suprafaţă şi de extracţie a turbei, altele decât cele prevăzute în anexa nr. 1*;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare și înregistrare anunţ la sediul Primăriei Cizer, precum și la sediul și pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză, nu au fost solicitări de consultare a documentației.

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării și caracteristicilor impactului potenţial, s-a stabilit că realizarea acestuia nu va avea un impact semnificativ asupra calităţii factorilor de mediu.

**b) Caracteristicile proiectului:**

***b1) dimensiunea și concepţia întregului proiect:***

Prin proiect se propune exploatarea zăcământului de nisip şi pietriş, cantonat în perimetrul Dealul Osoi 2 din extravilanul loc. Cizer, prin lucrări miniere la zi, în scopul valorificării acestora în stare brută sau prelucrată în domeniul construcţiilor de drumuri și terasamente. Lucrările se vor desfășura într-un perimetru în suprafață de 30.000 mp.

Coordonatele Stereo 70’’ ce delimitează suprafața perimetrului sunt următoarele:

|  |  |  |
| --- | --- | --- |
| **Nr. punct** | **X** | **Y** |
| 1. | 618.094 | 337.722 |
| 2. | 618.121 | 337.664 |
| 3. | 618.204 | 337.667 |
| 4. | 618.262 | 337.958 |
| 5. | 618.236 | 337.978 |
| 6. | 618.217 | 337.895 |
| 7. | 618.136 | 337.904 |

Exploatarea resursei de nisip şi pietriş va consta în realizarea lucrărilor miniere de deschidere, pregătire şi exploatare, prin respectarea succesiunii fazelor care impun aceste procese:

- *lucrări miniere de deschidere*: pentru exploatarea zăcământului nu va fi necesară executarea lucrări miniere de deschidere. Drumul de acces cu lungimea de 200 m s-a realizat anterior, in baza permiselor de exploatare detinute, in perimetrul Dealul Osoi 1necesita doar intretinere prin balastrare , compactare şi reprofilare,pe o lungime de 200 m;

- *lucrări minere de pregătire*: lucrările de pregătire vor fi constituite din lucrările de descopertare a zăcământului şi au scopul de a extrage coperta sterilă constituită din sol vegetal cu grosimea de 0,1 m de pe o suprafaţă medie de 5 000 mp , deoarece in partea nord estica zacamantul afloreaza la suprafata, nefiind necesara executarea lucrarilor de descopertare. Executarea semitranşei longitudinale, pentru accesul utilajelor terasiere pe partea sudica a perimetrului , pe toata lungimea perimetrului de exploatare .Volumul copertei este de 5000 mc. Solul vegetal va fi transportat la halda de sol vegetal amplasata pe o suprafata de 1000 mp cu un volum de 6000 mc situată în partea de sud vestica a perimetrului de exploatare, în afara perimetrului acestuia urmând ca după finalizarea lucrărilor de exploatare să fie folosită pentru renaturarea terenului.Lucrările de pregătire se vor executa cu un decalaj de minim 3 luni în avans faţă de lucrările de exploatare, astfel încât să se poată asigura continuitatea lucrărilor de exploatare cu realizarea producţiilor programate. Este recomandabil ca depozitarea solului vegetal să se facă astfel încât să existe posibilitatea utilizării ulterioare a acestuia, iar precipitaţiile atmosferice să nu îl degradeze sau să-l împrăştie. Depozitul de sol vegetal trebuie conservat pentru anumite perioade de timp determinate de duratele de atingere a cotelor definitive în haldă şi de durata exploatării resursei utile în carieră. Conservarea constă într-o serie de amenajări (nivelarea, crearea de pante de scurgere şi drenuri) respectându-se regulile de construire a haldelor. De asemenea pe perioada depozitării, acolo unde este posibil, se poate semăna iarbă sau se pot crea condiţiile necesare formării unui covor vegetal din floră spontană.,

- *lucrări de exploatare*: resursele geologice de nisip pietriş din perimetrul Dealul Osoi 2 se vor exploata prin lucrări miniere la zi specifice exploatarilor miniere la zi în 17 trepte de exploatare situate într cotele 445 si,525 m cu ajutorul excavatorului prin derocare mecanică.,si rambleiere materialulul derocat , pe treapta inferioara ,grosimea medie a zăcământului este de 85 m .Metode de exploatare este: in trepte drepte descendente cu transportul auto cu haldare exterioara.

Elementele geometrice ale treptelor de exploatare vor fi:

-înălţimea treptei de lucru h=5 m

-nr de trepte 17

-unghiul de taluz al treptei in lucru= 600

-unghiul de taluz final al treptei in lucru=500

- lăţimea bermei de lucru 10 m

-lăţimea bermei de siguranţă 3 m

Adâncimea de exploatare(vatra carierei), va fi la cota + 445m.Utilul excavat va fi încărcat în autobasculante amplasate pe vatra carierei,(berma de lucru de la cota +445m, cu latimea de 10 m) şi transportat la punctele de lucru ale beneficiarilor.Pierderile de exploatare vor fi de 1%, şi vor fi datorate operaţiunilor de manipulare a masei miniere la încărcare şi transport.Diluţia pietrişului extras va fi evitată în timpul exploatării prin menţinerea unui decalaj corespunzător între lucrările de descopertare şi lucrările de exploatare.

Total resursa geologica pe amplasament 1.578.000 mc.

-*lucrări de haldare*: executarea operaţiilor de haldare astfel încât halda să aibă parametrii optimi din punct de vedere a suprafeţei ocupate şi a gradului de stabilitate.Elementele geometrice ale haldei de sol vegetal sunt:

* suprafata ocupată 1000 mp;
* inaltimea 6 m(doua subtrepte de 3 m);
* unghi de taluz 45 grade;
* volum halda 6000mc.

În cazul obiectivului studiat, halda este formată din sol vegetal, din exploatare nu rezultă steril de intercalaţie, materialul extras fiind valorificat în stare brută. În haldă, amestecul va fi format din sol, rădăcini şi resturi de plante în curs de putrefacţie, datorită cărora printr-un complex de proces biochimice se poate acumula un minim de substanţe humice, fapt ce permite instaurarea florei spontane.Pentru pregătirea haldei în vederea integrării corespunzătoare în mediu trebuie avut în vedere de la început modul ei de formare, deci stabilit în mod corect modul de depunere. În acest scop şi pentru ca volumul de lucrări să fie cât mai redus este utilă elaborarea unei monografii de lucru care să prevadă cotele şi unghiurile de taluz, înălţimea treptelor de haldă, funcţie de proprietăţile fizico-mecanice ale materialului haldat şi relieful suprafeţei pe care se face depunerea.

Datorita specificului activitatii de exploatare nu se vor realiza constructii pe amplasament , care sa necesite demolare dupa incetarea activitatii in cariera Organizarea de santier va consta in amplasarea pe amplasament a unor containere modulare mobile cu rol de vestiar, magazie si birou pentru personalul deservent din cariera , care vor fi ridicate de pe amplasament la incetarea activitatii.

Dupa exploatarea resurselor de pe amplasament , sau in situatia cand nu se mai solicita un alt permis pentru continuarea exploatarii , se vor executa lucrarile necesare obligatorii pentru asigurarea stabilitatii treptelor de lucru si lucrarile de refacere prevazute in Planul de refacere a mediului.

**b2)** ***cumularea cu alte proiecte existente şi/sau aprobate:*** nu este cazul;

**b3)*utilizarea resurselor naturale, în special a solului, a terenurilor, a apei şi a biodiversităţii***: pentru implementarea proiectului se va folosi un teren în suprafață de 10.000 mp și se va excava o cantitate de 310.000 to calcar și 4150 mc copertă;

**b4)** ***cantitatea şi tipurile de deşeuri generate/gestionate:*** gestionarea deșeurilor, atât pe timpul execuției, cât și în perioada de funcționare se va realiza conform UOG nr. 92/2021 cu modificările ulterioare privind regimul deşeurilor, cu modificările ulterioare.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** ***poluarea şi alte efecte negative:*** nu există posibilitatea apariţiei unor emisii semnificative în niciunul din factorii de mediu dacă vor fi respectate următoarele măsuri:

* *pentru factorul de mediu apă:*
* alimentarea cu motorina a utilajelor, care deservesc activitatea din carieră se face din

autocisterna de 1000 l direct în rezervoarele utilajelor prin furtun flexibil. Această operațiune se execută numai pe platforma betonată din incintă sau pe un covor din PVC ori cauciuc prin asigurarea retenției secundare. Alimentarea cu carburant a mijloacelor de transport se va face numai la unități specializate în comercializarea produselor petroliere.

* lubrifianții necesari funcționării utilajelor sunt depozitați în recipiente metalice, păstrați în magazia de materiale. Dacă, accidental, vor aparea scurgeri de produse petroliere pe sol, se va trece imediat la îndepărtarea acestora prin folosirea unor materiale absorbante (nisip, pamant, etc) și îndepărtarea solului afectat, acesta fiind depozitat în locuri special amenajate, pentru a nu permite solului contaminat să vină în contact cu apele meteorice.
* *pentru factorul de mediu aer:*
* întreţinerea şi menţinerea în stare corespunzătoare de funcţionare a utilajelor;
* limitarea timpilor de funcționare ai utilajelor la strictul necesar,
* reducerea vitezei de rulare a mijloacelor de transport;
* folosirea de mijloace de transport care să fie dotate cu motoare Diesel EURO II, EURO III, sau EURO IV ;
* realizarea împușcării controlate a găurilor de sondă numai de către firme specilalizate;
* stropirea drumului de acces în perimetru în perioadele secetoase;
* *pentru zgomot şi vibraţii:*
* periodic se va efectua inspecţia privind starea construcţiilor aflate în imediata apropiere, pentru a se constata condiţiile fizice ale structurilor, înainte de expunerea acestora la vibraţiile provenite de la explozii;
* cadrul tehnic de specialitate, numit pentru coordonarea operaţiilor de împuşcare va întocmi pentru fiecare derocare o notă tehnică în care se vor preciza:
* epicentrul exploziei, distanţa reală între epicentru şi cel mai apropiat obiectiv;
* cantităţile maxime admise a se împuşca;
* construcţia încărcăturilor din găurile de sondă;
* schema de întârzâiere practicată şi elementele de întârziere folosite;
* evitarea pe cât posibil a efectuării lucrărilor de împuşcare în urma unor ploi abundente sau în timpul topirii zăpezilor( deoarece efectul seismic se va resimţi pe o distanţă şi cu o intensitate mai mare); ➢ modificări ale activităţii seismice, în sensul creşterii acesteia, pot surveni la mărirea cantităţii de energie înmagazinată într-o gaură; acest lucru este posibil fie prin creşterea diametrului găurii de sondă, fie prin utilizarea unui exploziv cu energie potenţială mai mare;
* în scopul reducerii mărimii şi efetelor suprapresiunii în frontal undei de şoc aeriene şi a acţiunii seismice se recomandă următoarele:

➢ evitarea subdimensionării parametrilor de împuşcare;

➢ întrucât viteza şi direcţia vântului influenţează semnificativ mărimea suprapresiunii aerului, trebuie evitată pe cât posibil efectuarea lucrărilor de împuşcare atunci când vântul suflă înspre zonele în care se află construcţii civile şi industriale;

➢ trebuie evitată efectuarea de lucrări de împuşcare dimineaţa devreme sau seara, atunci când posibilele inversiuni de temperatură pot amplifica unda de şoc aeriană,

➢ se va evita detonarea în aceeaşi repriză a frontului împreună cu încărcăturile explozive de la derocarea secundară;

➢ se va limita pe cât posibil lungimea subadâncimii găurilor de sondă, mărimea acesteia înfluenţând în mod semnificativ valoarea vitezei de oscilaţie;

➢ lucrările de împuşcare se vor programa în acele momente ale zilei când zgomotele provenite din sursele înconjurătoare obiectivelor de protejat sunt cele mai mari şicând vecinii au fost preveniţi asupra datei şi orei când are loc explozia.

* *pentru sol şi subsol :*
* lucrările se vor executa strict în limitele perimetrului de exploatare, astfel încât, să nu fie afectate suprafeţe excedentare;
* aplicarea corectă tehnologiei de exploatare a calcarului în carieră;
* utilajele se vor intreţine permanent în bună stare de funcţionare;
* alimentarea utilajelor cu combustibil se va face numai în loc amenajat , prin asigurarea retenţie secundare (tăvi metalice).
* *pentru așezările umane și a altor obiective de interes public:*
* în apropierea amplasamentului nu sunt obiective de interes public, instituţii etc. care să fie afectate de activitatea desfăşurată;
* se va impune o limitare a vitezei mijloacelor auto în carieră și în interiorul localităților;
* transportul materialelor se va realiza doar în timpul zilei, în perioada când rezidenţii localităţilor tranzitate de către mijloacele de transport sunt angrenaţi în activităţi economico-sociale;
* desfăşurarea activităţilor pe timp de zi;
* dotarea utilajelor cu motoare ecranate acustic;
* verificarea periodică a stării de funcţionare a utilajelor şi echipamentelor de pe amplasament;
* investiția propusă nu se constituie ca o sursă majoră de disconfort pentru așezările umane și pentru alte obiective protejate.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** nerespectarea tehnologiei de exploatare. Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

**c). Amplasarea proiectului:**

**c1)** ***utilizarea actuală şi aprobată a terenurilor:*** conform certificatului de urbanism nr. 14 din 02.08.2023 emis de Comuna Cizer, terenul este situat în extravilanul localității Cizer, comuna Cizer;

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** - după finalizarea activităților miniere, prin executarea lucrărilor de reabilitare a mediului afectat, locația va fi integrată în cadru natural;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: activitatea propusă se va desfăşura în extravilanul localităţii Bodia, cea mai apropiată locuinţă învecinată este situată la peste 1200 m, în linie dreapta pe directia NV-SE faţă de amplasament. Obiectivul este situat într-o zonă izolată;
* peisaje şi situri importante din punct de vedere istoric, cultural sau arheologic: în vecinatatea proiectului nu sunt monumente istorice din patrimoniul cultural, potrivit listei monumentelor istorice aprobata prin OMCC nr 2314/2004, sau situri arheologice ca zone de interes national. Conform Certificatului de Urbanism categoria de folosinta a terenului perimetrului cât și a zonelor adiacente acestuia este pășune. In cadrul perimetrului solicitat nu sunt rezerve/resurse valorificabile înregistrate în FNR/R în conformitate cu Ordinul Presedintelui ANRM nr 40/29.03.2005.

**d). Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

d2) natura impactului: - *redusă, pe perioada de execuţie şi funcţionare.*

d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: *nu este cazul;*

d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- proiectul propus **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

- în conformitate cu decizia: *pentru proiectul propus nu este necesară elaborarea SEICA*, decizie eliberată de către Administrația Națională ”Apele Române” Administrația Bazinală de Apă Someș - Tisa, nr. 67 din 20.12.2023 înregistrată la APM Sălaj cu nr. 2375/26.03.2024, decizie justificată prin următoarele: lucrările se realizează la 1 metru deasupra nivelului freatic, nu interferează cu niciun corp de apă subteran;

* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. 17 din 20.03.2024*** eliberat de A.N. Apele Române, Administrația Bazinală de Someş-Tisa, înregistrat la APM Sălaj cu nr. 2375/26.03.2024 ;
* Elaboratorul și titularul proiectului răspund de corectitudinea datelor înscrise în documentație.
* Inainte de începerea executiei lucrărilor se vor prezenta la SGA Sălaj următoarele documente întocmite pentru perioada de execuție: Plan de prevenire și combatere a poluărilor accidentale, precum și graficul de execuție a lucrărilor.
* Inceperea executiei se va anunța cu 10 zile inainte la Sistremul de Gospodărire a Apelor Sălaj.
* În perioada de execuție a lucrărilor se vor lua toate măsurile ce se impun pentru evitarea poluării apelor, pentru protecția factorilor de mediu, a zonelor apropiate și respectarea întocmai a tehnologiei de execuție prezentată, luându-se măsuri de prevenire și combatere a poluărilor accidentale, în special cu produse petroliere ca urmare a exploatării utilajelor tehnologice.
* În cazul producerii unor daune de orice fel riveranilor, beneficiarul va suporta integral cheltuielile generate de remedierea acestora.
* În cazul în care apar modificări ce impun schimbarea soluțiilor avizate, beneficiarul investiției va solicita Aviz de gospodărire a apelor modificator, conform prevederilor legale.
* Recepția lucrărilor se va face în prezența delegatului Sistemului de Gospodărire a Apelor Sălaj
* La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completările ulterioare și permisul de exploatare.

***Caracteristicile proiectului si/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare, nu se vor afecta vecinătățile;
* Se vor lua toate măsurile necesare să fie respectate toate prevederile legilor în vigoare pe timpul execuției lucrărilor.
* Colectarea deşeurilor rezultate pe durata execuţiei lucrărilor și depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acestora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe şi preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor cu modificările ulterioare, aprobată prin Legea nr. 17/2023.
* Asigurarea refacerii mediului în toată zona de implementare a proiectului, afectat în timpul execuției lucrărilor.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor;
* **Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei** **şi la punerea în funcţiune a obiectivului să solicite şi să obţină autorizaţia de mediu.**

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații, Întocmit,

ing. Gizella Balint cons. Anca Groşan